Na temporada 1955/56 el club debuta en Tercer División llogrando'l tercer puestu. Na temporada 1956/57 empieza la so meyor dómina, acabando como primer clasificáu de la categoría, lo que-y da derechu a xugar la promoción d'ascensu a Segunda División. Nella, mídise a l'A. D. Plus ultra, filial del Real Madrid C. F., venciendo en L'Entregu por 5-3 pero sufriendo un 7-0 en Madrid, polo que l'equipu quedó desaniciáu de la promoción. Na temporada 1957/58 el club vuelve quedar clasificáu como primeru del so grupu y repite presencia na promoción pa xubir a la categoría de plata. Esta vegada mídise al Turista de Vigo, al que ye a ganar (1-2 y 3-1) y al Barakaldo C. F. al que vence por 4-2 en L'Entregu pero pierde por 5-0 en Barakaldo y vuelve quedar fuera de la promoción d'ascensu.